**Referat**

**2. ekstraordinære grupperådsmøde Rødovrespejderne 22. maj 2013**

**Formanden byder velkommen**

Formanden Tommy Nørgaard bød velkommen til det andet ekstraordinære grupperådsmøde, hvis eneste formål var at få endeligt godkendt gruppens regnskab for 2012.

**1. Valg af dirigent og referent**

Jesper indvilgede i at være dirigent og Gunver blev valgt som referent.

**2. Godkendelse af regnskab for 2012**

En mindre bogføringsfejl fra 2010 blev opdaget i forbindelse med det første ekstraordinære gruperådsmøde. Fejlen er nu korrigeret og regnskabet er revideret og fundet korrekt.

Regnskabet blev godkendt uden yderligere bemærkninger.

**3. Eventuelt**

Henriette og Jannie har lagt et stort arbejde i at få regnskabet på plads i år, efter at den tidligere kasserer stoppede midt i perioden. Der var stor enighed om at sende en gave til dem som tak for hjælpen.

Det blev foreslået at tilbyde kontingentbetaling via hjemmesiden for at forenkle kassererens og ledernes administrative opgaver ifm. kontingentopkrævning. Gunver sørger for at implementere det.

Rødovre d. 22. maj 2013

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Tommy Nørgaard Casper Folsing Torben Ruby Gunver Sommer

Formand Kasserer Gruppeleder Gruppeleder/referent